b'\n_START_ARTICLE_\nJo\xc5\xbee Grasselli\n_START_SECTION_\n\xc5\xbdivljenje in delo\n_START_PARAGRAPH_\nLeta 1951 je diplomiral iz matematike na Prirodoslovni matemati\xc4\x8dni fakulteti Univerze v Ljubljani. Po diplomi je nekaj \xc4\x8dasa pou\xc4\x8deval matematiko na murskosobo\xc5\xa1ki in celjski I. gimnaziji. Doktoriral je leta 1961 na Naravoslovni fakulteti Univerze v Ljubljani z doktorsko disertacijo Sebi adjungirani elementi v Banachovi algebri brez enote pod Vidavovim mentorstvom. Upokojil se je leta 1991 na FNT._NEWLINE_Med letoma 1967 in 1970 je bil predsednik Dru\xc5\xa1tva matematikov, fizikov in astronomov Slovenije. V letu 1994 je bil izvoljen za njegovega \xc4\x8dastnega \xc4\x8dlana. Grasselli ni imel doktorskih \xc5\xa1tudentov, pri njem pa so med drugim diplomirali Vilko Domanjko, Igor Meze, Gregor Pavli\xc4\x8d, Majda \xc5\xa0ket, Ivan Ver\xc4\x8dko, Nika Zorc. Od leta 1969 do 1971 je bil predstojnik matemati\xc4\x8dno-fizikalnega oddelka na FNT._NEWLINE_Od leta 1966 je napisal ve\xc4\x8d strokovnih \xc4\x8dlankov za Obzornik za matematiko in fiziko s podro\xc4\x8dja teorije \xc5\xa1tevil. Po letu 1985 je napisal tudi ve\xc4\x8d poljudnoznansstvenih \xc4\x8dlankov za revijo Presek. O teoriji \xc5\xa1tevil je napisal ve\xc4\x8d temeljnih strokovnih knjig in monografij, med njimi leta 2008 Enciklopedijo \xc5\xa1tevil, kjer je opisanih ve\xc4\x8d kot 160 pojmov s tega podro\xc4\x8dja.'